钦定古今图书集成/明伦汇编/氏族典/第110卷 > 崔长文
## 钦定古今图书集成/明伦汇编/氏族典/第110卷 > 崔长文

按《魏书崔光传》：“光从祖弟长文，字景翰，少亦徙于代。
都聪敏有学识。太和中，除奉朝请，迁洛，拜司空参军
事，后兼员外散骑常侍，为宕昌使主。还授给事中、本
国中正、尚书库部郎。正始中，大修器械，为诸州造仗
都使，齐州太原太守、雍州抚军府长史，以廉慎称。迁
辅国将军、中散大夫，转太府少卿，丞相高阳王雍谘”
议参军、太中大夫。永安中，以老拜征卤将军、平州刺
史。还家，专读佛经，不关世事。年七十九，天平初卒。赠
使持节、征东将军、齐州刺史，谥曰贞。